ക്ഷേത്രം സംരക്ഷിക്കണമെന്ന് ആവശ്യപ്പെട്ട് മുസ്ലീംങ്ങള് കോടതിയില്, ഭൂമാഫിയയുടെ വര്ഗീയ സംഘര്ഷത്തിനുള്ള ശ്രമം തടയണമെന്നും ആവശ്യം ന്യൂഡല്ഹി : അമ്ബത് വര്ഷത്തോളം പാരമ്ബര്യമുള്ള ക്ഷേത്രത്തെ തകര്ക്കരുതെന്ന ആവശ്യവുമായി മുസ്ലീം സമുദായത്തിലുള്ള ആളുകള് കോടതിയെ സമീപിച്ചു. ഡല്ഹിയിലെ ജാമിയ നഗറിലെ ക്ഷേത്രത്തെ സംരക്ഷിക്കണമെന്നാണ് ഇവര് ആവശ്യപ്പെട്ടിരിക്കുന്നത്. ക്ഷേത്രത്തെ തകര്ത്ത് പ്രദേശത്ത് വര്ഗീയ സംഘര്ഷമുണ്ടാക്കാന് ഭൂമാഫിയ ശ്രമിക്കുന്നുണ്ടെന്നും ഹര്ജിയില് പ്രദേശവാസികള് ആരോപിച്ചു. ഡല്ഹി ഹൈക്കോടതിയില് സമര്പ്പിച്ച ഹര്ജിയില് നിയമവിരുദ്ധമായ മാര്ഗങ്ങള് ഉപയോഗിച്ച് ക്ഷേത്രം പൊളിക്കാന് ശ്രമം നടക്കുന്നുവെന്നും ക്ഷേത്ര ഭൂമി കയ്യേറുന്നുവെന്നും ആരോപിക്കുന്നുണ്ട്. കേസ് പരിഗണിച്ച കോടതി സ്ഥലത്ത് അനധികൃത കയ്യേറ്റം ഇല്ലെന്ന് പൊലീസ് ഉറപ്പുവരുണമെന്ന് ഉത്തരവിട്ടിട്ടുണ്ട്. 1970ലാണ് ജാമിയ നഗറില് ക്ഷേത്രം സ്ഥാപിതമായത്. അന്ന് മുതല് ഇവിടെ ആരാധന മുടക്കമില്ലാതെ നടക്കുന്നുണ്ട്. ക്ഷേത്രത്തില് പത്തോളം വിവിധ ദേവന്മാരുടെ വിഗ്രഹങ്ങളുണ്ടായിരുന്നത് അടുത്തിടെ നശിപ്പിക്കപ്പെട്ടുവെന്നും ഹര്ജിയില് പറയുന്നു. ഇത് പ്രദേശത്തെ ഇരു സമുദായങ്ങള് തമ്മില് വര്ഗീയ സംഘര്ഷം സൃഷ്ടിക്കാന് ചിലര് മനപൂര്വം ചെയ്യുന്നതാണെന്നാണ് പരാതിയില് മുസ്ലീം സമുദായക്കാര് ആരോപിക്കുന്നത്. ഇവിടെ ഫ്ളാറ്റ് നിര്മ്മിക്കുവാനുള്ള ഉദ്ദേശമാണ് ഭൂമാഫിയയ്ക്കുള്ളത്.